Пайхамар (Аллах1агар салот салам – моаршал халда цуна), в1алла раьз хулацар, саго саги сий доаде г1ертач хана, шийна б1аргуш, е б1арг ца гуш дале а. Цхьан динахь асхьабаш гулбенбар, Элча шоашта юкъе воацаш, гулбенчан юкъе бар Халид ибн Валид, Абдуррахьман ибн 1овф, Билал ибн Рабахьа, Абу Зарр аль-Г1ыфари – берригаш сий долаш асхьабаш ба уж. 1аьрж бос болаш вар Билал маркаь вацар. Абу Зарр сах оамал йоалаш вар. Шейла цхьа хьам дувца булабалар уж. Абу Заррас шийна хетар аьлар, т1аккха Билалас иштта нийса дац аьлар. Абу Заррас аьлар: «Хьоъ ва сона бехк боаккхаш хьай 1аьржчен во1?!! Билал цецваьн хьалг1аттар, ч1оаг1а эг1аз ваха волаш, цу аьлар: « Аз Пайхамара д1ат1а хьодда ер къамаьл! – т1аккха сахванна Даьла Элча волча вахар из, д1адийцар цо цунга из къамаьл, т1аккха Пайхамари юхь хувцаелар. Абу Зарра из къамаьл Пайх1мараг д1акхийтад аьнна шийна хазача, сихвенна маьждиге вахар из, маьждиге д1ачуваьнна аьлар цо: «Ассаламу 1алейкум я расулуЛлах1!, - т1аккха Абу Заррас дувц: - шийна даг доаг1ац, салам юх дерздар цо е дерзданцар, ч1оаг1а эг1аз ваха волаш из. Пайхамарас аьлар: «Хьей Абу Зарр! Цун нана бахьанце, 1оттар е 1а цун еж яр?!! Боккъонца, хьо хьайгахь жах1ил хьамаш диса саг ва хьо». Т1аккха Абу Зарр вилхар, корт 1оберзбаь аьлар: «Хьай Даьла Элча, Аллах1аг деха суна гешт дар, велха велхаш араваьлар из маьждигер, наькъа водаш Билал б1арг вайра цуна. Шийна из б1аргвайча, наькъад 1овижа, басилг ше лаьттад 1ото1а я, аьлар цу: « Билал, аз Аллах1а дув буъ хьуна, сай басилг лаьттадар хьалъай яьгяьц, 1а цут1а хьай ког тIаловзалц. Хьо – сий долаш волаш, 1а со – 1ота1а волаш!